1903. évi február hó 16-án. 
147 
András, Dr. 0 r t v a y Tivadar, Szép Rezső, L o h r Adolf, 
Klatt Román, Herczegh Kamilla és Dr. Fischer Jakab 
az orvosi szakosztály üléseit Dr. D o b r o v i t s Mátyás, 
Dr. S c h m i d Hugó, Dr. V e 1 i t s Dezső, Dr. Fischer Jakab, 
Dr. Lippay Sándor és Dr Kováts György előadásai töl- 
tötték ki. A népszerű estélyen Abafi Aigner Lajos mutatta be 
a múzeumunknak ajándékozott lepkegyüjteményt érdekes elő- 
adás kíséretében. Azt hiszem, hogy a közgyűlés helyeslésével 
fogok találkozni, ha indítványozom, hogy az előadóknak erről 
a helyről is őszinte köszönetünket fejezzük ki. A rendkívüli 
közgyűlések közül az egyik az alapszabályok tervezett módo- 
sítása miatt lett egybehíva azonban a közgyűlés a módosítást 
egyelőre szükségesnek nem tartotta. A második rendkívüli köz- 
gyűlésen Dr. Kanka Károly kir. tan. urat ünnepeltük, amely 
ünnep lélekemelő módon folyt le és tanujelét adta azon sze- 
retetnek, tiszteletnek és kiváló nagyrabecsülésnek, melyet 
elnökünk irányában még az ország határain túl is tanúsítanak. 
A választmány havonta tartott ülést és fontosabb hatá- 
rozatairól a t. tagoknak az értesítő útján adott tudomást. Az 
ülések jegyzőkönyvei egész terjedelmökben közleményeinkben 
jelennek meg, mely közleményeknek immár a 23. kötete kerül 
ma kiosztásra. Hálátlanság volna meg nem emlékezni arról, 
hogy egyedül Dr. Kornhuber András udvari tanácsosnak érdeme, 
hogy a közlemények ily gyors egymás utánban jelennek meg, 
az ő érdeme, hogy a közlemények szellemi része a tudományos 
igényeknek mindenképen megfelelnek és épen ezért fájdalom- 
mal kellett a választmánynak tudomásául venni Dr. Kornhuber 
Andrásnak ama sajnos megmásíthatatlan elhatározását, hogy a 
közlemények szerkesztőségéből kilép. Mély sajnálattal kell 
egyúttal jelentenem, hogy Dr. Kornhuber az utóbbi időben 
súlyos betegségbe esett és engedjék meg, hogy annak az óhaj- 
nak kifejezést adjak, miszerint az isteni gondviselés kiváló tag- 
társunknak egészségi állapotát mihamarabb helyreállítsa. 
Ami már most tagjainkat illeti úgy mindenekelőtt egy 
súlyos veszteségről kell megemlékeznem. Dr. Holub Emil a 
kiváló afrikai utazó és természetbúvár, egyesületünknek jó- 
akarója és tiszteletbeli tagja halt meg. Érdemeit nálamnál hiva- 
tottabb toll fogja méltányolni halála a tudománynak súlyos 
10 * 
